Al-Qaida jača u Sjevernoj Africi
Bez obzira na jačanje al-Qaide u zemljama Magreba još nije izvjesno da će ova teroristička mreža imati logističke sposobnosti za sustav
Na nedavnoj konferenciji za tisak ministar obrane Robert Gates upitan je o rezultatima istraživanja koje se bavilo jačanjem al-Qaide. Gatesova izjava iznenadila je one koji se sjećaju riječi njegova prethodnika Donalda Rumsfelda, od prije godinu i pol – nakon njegove posjete Alžiru, Tunisu i Maroku. Upitan zadobija li al-Qaida uporište u regiji Magreba, Donald Rumsfeld je rekao: Promjena u Pentagonovoj procjeni nije iznenadila Evana Kohlmanna, stručnjaka za terorizam koji radi za Internet stranice globalterroralert.com. Evan Kohlman i drugi stručnjaci za terorizam primjećuju da je Salafistički borbeni pokret – koji već više godina vodi pobunu u Alžiru – promijenio ime, te da se sada naziva 'Al-Qaida u zemljama islamskog Magreba'. On dodaje da je aktivnost te skupine najvidljiviji znak novostečenog utjecaja bin Ladenove globalne mreže. No, postoje i neke manje grupe u regiji koje su u novije vrijeme postale bliske al-Qaidi. Evan Kohlmann kaže da je povezanost postala očita nakon samoubilačkog napada u Alžiru, početkom prošlog mjeseca. Za taj je napad odgovornost preuzela lokalna podružnica al-Qaide. Analitičar Daniel Benjamin, koji radi u washingtonskom Institutu Brookings, regionalno širenje al-Qaide objašnjava ovim riječima. Daniel Benjamin, stručnjak za problematiku islamskog džihada, bio je djelatnik vladinog Vijeća za nacionalnu sigurnost, u administraciji predsjednika Billa Clintona. On kaže da utjecaj al-Qaide jača i na Srednjem istoku, a možda i šire. Daniel Benjamin dodaje da – prema nekim izvješćima - al-Qaida djeluje i u pojasu Gaze, koju sada kontrolira ekstremni palestinski pokret Hamas. Teresa Whelan, dužnosnica američke diplomacije odgovorna za odnose sa državama Afrike, kaže da Pentagon prati širenje al-Qaidina utjecaja u Africi. Teresa Whelan zabrinuta je da će takvo savezništvo rezultirati novim napadima. Evana Kohlmana brine isti problem. On podsjeća da iz Sjeverne Afrike dolazi oko trećina al-Qaidinih militanata koji se sada bore u Iraku. Kada se vrate kućama, možemo očekivati probleme – kaže Kohlmann. . Osim toga, al-Qaida je navodno podijeljena u vezi 'izvoza' terora u europske zemlje. Pozivu na samoubilačke akcije, koji je odaslao jedan regionalni teroristički vođa, nije se – kako se čini – nitko odazvao. Uglavnom, kaže Evan Kohlmann, tek će se za nekoliko godina znati je li al-Qaida u zemljama Magreba stvarna prijetnja. Teresa Whelan, zamjenica državne tajnica odgovorna za odnose s Afrikom, kaže da zemlje u regiji solidno održavaju unutrašnju sigurnost, te da ne postoji potreba za američku regionalnu inicijativu na području protu-terorizma. Teresa Whelan napominje da su moguće izvjesne promjene u postojećim programima, ukoliko prijetnja al-Qaide ojača.